procesaur/Wiki.mk huggingface dataset:
Лутиче

Родот лутиче (|Ranúnculus) обединува едногодишни или многугодишни, водни или сувоземни тревести растенија со јадлив, а понекогаш и отровен сок.
1 Опис
Листовите се последователни, целосни или рассечени.
Цветовите се единечни, конечни или собрани во сложени соцветија. Чашкини листови од три до пет; кај повеќето видови се пет; обично пет венечни ливчиња, понекогаш помалку или повеќе; венечните ливчиња во својата основа имаат медна јамка, гола или препокриена со мали лушпи; многубројни прашници и плодници; секој плодник се состои од по еден плоден лист со еднокоморен јајчник.
Цветната формула е
Плодот е збирен и се состои од повеќе семенки.
2 Распространување
Бројот на сите видови на лутичиња изнесува околу 160, при што повеќето од нив се среќаваат во умерените и ладни клими на северната полутопка.
3 Занимливо
Лутичето било симбол на моќта на султаните од Османлиското Царство.
4 Одбрани видови
*''Ranunculus ficaria'' —
*''Ranunculus thora'' —
*''Ranunculus bullatus'' —
*''Ranunculus parnassifolius'' —
*''Ranunculus amplexicaulis'' —
*''Ranunculus pyrenaeus'' —
*''Ranunculus gramineus'' —
*''Ranunculus nodiflorus'' —
*''Ranunculus language'' —
*''Ranunculus flammula'' —
*''Ranunculus ophioglossifolius'' —
*''Ranunculus hederaceus'' —
*''Ranunculus tripartitus'' —
*''Ranunculus aquatilis'' — водно лутиче
*''Ranunculus trichophyllus'' —
*''Ranunculus falcatus'' —
*''Ranunculus glacialis'' —
*''Ranunculus alpestris''*''Ranunculus aconitifolius''*''Ranunculus sceleratus''*''Ranunculus parviflorus''*''Ranunculus sardous''*''Ranunculus muricatus''*''Ranunculus arvensis''*''Ranunculus monspeliacus''*''Ranunculus bulbosus'' — луковичесто лутиче
*''Ranunculus auricomus'' —
*''Ranunculus paludosus'' —
*''Ranunculus acris'' —
*''Ranunculus cymbalarifolius'' —
*''Ranunculus repens'' —
*''Ranunculus montanus'' —
*''Ranunculus nemorosus'' —
*''Ranunculus macrophyllus'' —
*''Ranunculus acraeus'' — Нов Зеланд
*''Ranunculus alpestris''*''Ranunculus arvensis'' — полско лутиче
*''Ranunculus asiaticus'' —
*''Ranunculus californicus'' — од Калифорнија, САД
*''Ranunculus cymbalaria'' —
*''Ranunculus eschscholtzii'' —
*''Ranunculus fluitans'' —
*''Ranunculus glaberrimus'' —
*''Ranunculus hispidus'' —
*''Ranunculus jovis'' — од Јута, САД
*''Ranunculus lapponicus'' —
*''Ranunculus longirostris'' —
*''Ranunculus lyallii'' — планинско лутиче (Нов Зеланд)
*''Ranunculus occidentalis'' —
*''Ranunculus peltatus'' —
*''Ranunculus platanifolius'' —
*''Ranunculus pygmaeus'' —
*''Ranunculus septentrionalis'' —
*''Ranunculus sieboldii'' (нав. )
*''Ranunculus testiculatus'' —
5 Наводи
Хемотерапија

Хемотерапија е третман на болести, вклучувајќи рак, со хемикалии. Некои лекарства за рак ја попречуваат поделбата на клетките на ракот или ензимските процеси. Меѓутоа, тие имаат сериозни контраиндикации напаѓајќи некои здрави клетки и доведуваат до намалување на отпорноста на инфекции. Одредени стероиди се употребуваат за третман на ракот на дојка, простатата, леукемија и лимфоми. Дериватите на некои растенија, како што е зелениката (винкристин, винбластин) и тисовото дрво (таксол) се покажале како ефектни против Хоџкинсовата болест, леукемијата и ракот на дојката.
Узи

Узи е компактно автоматско оружје, кое низ светот се користи за вооружување на полицијата и специјалните вооружени единици. Името го добило по својот конструктор, Узиел Гал, израелски офицер, кој успеал да го развие овој тип на оружје по Арапско-израелската војна во 1948 година. Располага со должина 650mm и со преклоплив метален кундак. Цилиндричната цевка е долга само 260mm. Кога е наполнето со магацин за 25 или 32 куршуми во пиштолски калибар од 9mm, оружјето достигнува вкупна тежина од околу 4 кг. Исто така, узи се изработува и во крајно минијатурни верзии со должина од 460mm (Мини-узи).
Tom Clancy's Ghost Recon: Future Soldier

Tom Clancy's Ghost Recon: Future Soldier (претходно позната како Tom Clancy's Ghost Recon 4) е видеоигра издадена од страна на Ubisoft која треба да се пушти во продажба во првата четвртина на 2011 . Со исклучок на проширувањата, таа е петтата игра од серијалот Ghost Recon, и беше најавено дека е во развој од страна на Ubisoft на 22 јануари, 2009.
1 Приказна
Приказната ќе се одвива во Норвешка, на Блискиот Исток, и Азија. Духовите ќе се борат со ултра-националистичка сила што ја презела контролата на Русија и тие ги заземаат соседните држави. Играчот ќе ја презеде контролата на четворица луѓе од тимот Духови што се состои од Командо(Козак), снајперист (пипер), извиднички експерт (30k), и инженер (Коски).
Руско-јапонска војна

Руско-јапонската војна (1904-1905) бил судир меѓу Русија и Јапонија заради територијално ширење во Источна Азија.
1 Тек на војната
Откако Русија го зела под закуп стратегискиот Порт Артур (денешен Лишун, Кина) и се проширила во Манџурија, се соочила со силата на Јапонија во пораст. Кога Русија се откажала од нејзиниот договор со Јапонија да ги повлече нејзините трупи од Манџурија, јапонската флота ја нападнала руската ескадра во Порт Артур и почнала да го опседнува градот во февруари 1904 година. Јапонските копнени сили ја отсекле руската армија од помошта од Порт Артур и ја потиснала назад кон Мукден (денешен Шенјанг). Засилената руска армија презела офанзива во октомври, но слабото воено раководење го отапило нејзиниот успех. По долгата јапонска опсада на Порт Артур во јануари 1905 година корумпираниот руски командант го предал гарнизонот без да се консултира со неговите офицери, и покрај доволните резерви и муниција за неговата продолжена одбрана. Тешките борби околу Мукден завршиле во март 1905 година со повлекувањето на руските трупи под команда на Алексеј Куропаткин. Одлучната поморска Битка кај Цушима им ја дала на Јапонците улогата на диктирање на условите, а Русите ги довеле на мировната маса.
2 Последици
Со потпишувањето на Договорот од Портсмут, Русија ја напуштила нејзината експанзионистичка политика во Источна Азија, а Јапонија се стекнала со делотворна контрола над Кореја и поголем дел од Манџурија. Војната во Русија ја поттикнала Руската револуција од 1905 година.
Конгрес на Петрова Нива

Конгрес на Петрова Нива — конгрес на Одринскиот револуционрен округ на Македонската револуционерна организација, заседавал на 28 и 29 јуни 1903 година.
1 Делегати
На конгресот во месноста Петрова Нива, близу до Мало Трново, присуствувале околу 300 души делегати и гости: војводи, четници, легални дејци и други. Конгресот со својата работа започнала на 28 јуни под претседателство на Васил Пасков.
За потпретседател бил избран Велко Думев, а за секретари: Христо Силјанов и Атанас Разбојников.
Општо присуствувале 47 делегати од кој најголемиот дел биле од Малотрновската околија. Голем дел од одринските реони и околии немале свои претставници, а областа западно од Марица имала само еден делегат - Христо Караманџуков од Ахчелебиската околија .
2 Решенија
На овој окружен конгрес било разгледано прашањето за кревање на востанието.
По оваа прашање се судриле две групи, една која била за востание, а другата била против кревање на востание во овој момент, но по дискусиите на сите им било јасно дека Внатрешната организација веќе неповратно се одлучила за востание и затоа на делегатите не им останало ништо друго освен да го потврдат само решение.
Решението за востанието било потврдено откако бил разгледани проблемите како недостатокот на оружје и различноста во подготвеноста на оделните околиски револуционерни комитети.
Конгресот ја завршил својата работа на 29 јули откако било забележано доаѓањето на турски аскер .
Јонкерс

Јонкерс е град во југоисточен Њујорк, САД. Индустријата е разновидна и вклучува печатење и издаваштво, како и изработка на лифтови, хемикалии. електронски компоненти и облека. Има околу 250.000 жители.
1 Историја
Некогаш бил индијанско село, дел од зделката направена од Холандкста компанија Западна Индија и Индијанците во 1639 година. Во 1646 година бил вклучен во подарувањето земја на Џонкерг Адријан ван дер Донк. Јужниот дел на стариот Јокерс бил споен кон тоа што подоцна станало Бронкс во 1874 година.
Јогачхара

Јогачхара — идеалистичка школа на махајанскиот будизмот. Го отфрла целосниот реализам на будизмот тхеравада и практичниот реализам на школата мадјамика, со што претпочита посложена позиција во која реалноста осознаена од човекот не постои, туку само изгледа дека го прави тоа со доблеста на способноста на умот да осознава форми на континуитет и присутност.
1 Историја
Јогачхарата се појавила во Индија околу II век, а била претставена во Кина во VII век од страна на уанзанг. Била пренесена во Јапонија во средината на VII век како хосо.
Каури (полжави)

Каури е име за група од мали до големи морски полжави од фамилијата Cypraeidae. Зборот ,,каури‘‘ често се користи и за черупките на овие полжави.
Оваа група на морски полжави претежно живеат во крајбрежните води на Индискиот и Тихиот Океан. Нивните набабрени, дебели оклопи се убаво обоени и светкави. Оклопот на златните ципреи долг 10 cm, бил традиционално носен од кралските семејства од островите во Тихиот Океан. Еден вид на морски полжав од овој род, жолт вид од 2,5 cm, служел како средство за плаќање во Африка и на други места.
1 Наводи
de:Kaurigeld
Јак

Јакот е говедо што живее на високите тибетски висорамнини.
1 Особености
Биковите растат до 1,8 м на рамената. Влакното на дивиот јак е црно и кратко, освен долгата, бушава реса на слабините и опашот. Роговите се шират надвор и нагоре; главата е пониско сместена. Дивите женки и младите живеат во големи стада; возрасните бикови формираат помали групи. Јаковите пасат трева и бараат многу вода, со што во зима јадат снег. Дивите јакови денес се на работ на исчезнување. Домашните јакови, кои се одгледуваат заедно со домашните говеда, се користат за млеко и за говедско месо. Од кожата се прави преработена кожа, од опашот се орави тепалка за муви, од рестата јажиња, а од исушениот измет гориво.
2 Јакот какко мотив во уметноста и во популарната култура
* „Тибетскиот јак“ — кус расказ за деца на ангискиот писател Доналд Басет од 1967 година.
Кањон

Кланец или кањон — многу тесна, длабока долина направена од река низ отпорна карпа и има стрмни, речиси вертикални страни. Кањоните најчесто се појавуваат во суви или полусуви региони. Некои кањони (на пр., Големиот Кањон) се спектакуларни природни одлики.
1 Кањонска долина
Кањонската долина е издолжена и формирана со помош на сегментите од Земјината кора што се лизгаат или, обично меѓу прекините. кањонските долини обично се тесни и долги и имаат релативно рамно дно. Страните се спуштаат стрмно, постепено или терасасто. Кањонските долини се наоѓаат на континенетите долж гребените на океанските рабови. Тие се појавуваат таму кате што се одвојуваат две плочи што ја сочинуваат Земјината површина. Подморските кањонски долини обично се центри на раширеното морско дно, каде што магмата извира нагоре од обвивката. Најпространи континентални кањонски долини има во Источноафриканскиот кањонски систем; другите забележани примери ги вклучуваат руската Бајкалска кањонска долина и германската Рајнска кањонска долина.
Муреш

Муреш (|Mureș, |Maros, |Мориш) — река која извира во источниот дел од Карпатите, во источниот дел на централна Романија. Тече западно, низ северна Романија и низ унгарската граница за да се спои со реката Тиса кај Сегадин, Унгарија; долга е околу 725 км. Таа најважната притока на Тиса и најзначајна сообраќајница; пловна е за мали бродови, во должина поголема од 320 км.
Транссибирска железница

Транссибирската железница (|Транссибирская магистраль) е најдолгиот единечен железнички систем во Русија, поаѓајќи од Москва до Владивосток на растојание од 9.289 км. Со оваа линија поврзани се и линиите до Монголија, Кина и Северна Кореја. Постои од 1916 година, но и пред да биде завршена, железницата привлекла патници кои пишувале за своите авантури.
1 Историја
По замисла на царот Александар III, градењето на железницата почнало во 1891 година и симултано продолжило сè до комплетирањето на целата нејзина должина, притоа поврзувајќи и дел од Манџурија. Била завршена во 1904 година, но заканата за јапонско преземање на Манџурија ги присилила градителите да изградат паралелна траса во рамките на Руската територија, која била завршена во 1916 година. Пругата ги направила достапни големите пространства на Сибир, кои на тој начин можеле полесно да се населуваат и индустријализираат, особено по пат на стимулирање на изградбата на бројни помошни железнички линии, кои требало да ги поврзат далечните области со главната траса. Комплетното патување трае околу 8 дена.
Битка на Сома

Битка на Сома — позната битка во Првата светска војна помеѓу британско-француските и германските сили во која учествувале преку 3 милиони војници.
1 Тек на битката
Британските и француските сили тргнале во фронтален напад против германската армија, која била во ровови северно од реката Сома во Франција. Една недела британските сили ги бомбардирале сè уште непомрднатите германски позиции. Првиот ден настрадале 60.000 британски војници, од кои 20.000 загинале. Офанзивата постепено преминала во исцрпувачка битка затоа што врнеле силни октомвриски дождови, кои го направиле калливото поле во непроодно. Пред да заврши битката сојузниците напреднале само 8 км. Загубите биле огромни: 650.000 на германска страна, 420.000 на британска страна и 195.000 на француска. Оваа битка станала метафора за залуден и дискриминаторски колеж.
Триатлон

Триатлон или тробој е спортски натпрвар во издржливост во која се застапени дисциплините пливање, велосипедизам и трчање. Триатлонот води потекло од Калифорнија од 1970 година, а во 2000 година станал составна дисциплина во рамките на Олимписките игри. Олимписките и светските првенства во триатлон се состојат од пливање во должина од 1,5 км, возење велосипед на патеки долги 40 км и трчање на патека долга 10 км. Најпознатиот спортски настан е триатлонот Ајронмен, кој се одржува секоја година на Хаваите и се состои од пливање на 3,8км, возење велосипед на растојание од 180 км и маратонско трчање на патека со должина од 42,2 км.
Трета Француска Република

Трета Француска Република ― назив кој се однесува на политичкото уредување во Франција во периодот од 1870 до 1940 година.
1 Историја
По падот на вториот императорски период и уништувањето на Париската Комуна, бил усвоен новиот Уставен Закон од 1875 година, воспоставувајќи режим на парламентарно владеење. И покрај низата влади на краток рок, т.н. Трета Република била означена како општествено стабилна (освен аферата со Алфред Драјфус), со воведувањето на индустријализацијата и воспоставувањето професионални граѓански служби. Третиот републикански период престанал да постои со капитулацијата на Франција поради германскиот напад во 1940 година. Уредувањето било заменето со прогерманската и соработничка власт т.н. Вишиевска Франција.
2 Претседатели
* Адолф Тер (1871-1873)
* Морис де Мак-Махон (1873-1879)
* Жил Греви (1879-1887)
* Сади Карно (1887-1894)
* Феликс Фор (1895-1899)
* Емил Лубе (1899-1906)
* Арман Фалиер (1906-1913)
* Рејмонд Поенкаре (1913-1920)
* Александар Милеранд (1920-1924)
* Гастон Думерж (1924-1931)
* Алберт Лебрун (1932-1940)
Од другите познати водачи може да се спомнат имињата:
* Леон Блум
* Жорж Буланже
* Аристид Бријан
* Жорж Клемансо
* Едуард Даладје
* Жил Фери
* Леон Гамбет
* Едуард Ерио
* Жан Жоре
* Пјер Лавал
* Филип Петен
* Пол Рејно
Црква „Св. Никола“ - Крупиште

Свети Никола — средновековна селска црква во штипското село Крупиште, Македонија. Прогласена е за споменик на културата на Македонија.
Самата црква всушност е означена како археолошко наоѓалиште од типот старохристијанска базилика и средновековна црква.
Црквата се наоѓа на североисточниот излез од селото, под патот Штип–Кочани, на десниот брег на Брегалница.
1 Местоположба
Местоположбата на црквата е на крајот на патот, односно на излезот од селото до селските гробишта, западно од местото каде реката Злетовица се влева во реката Брегалница.
Околу црквата и остатоците од базиликата биле пронајдени старохристијански и средновековни гробови. Дел од саркофаг служи како корито на чешмата што се наоѓа јужно од црквата.
2 Историја
Црквата „Св.Никола“ во Крупиште била изградена во 1625/6 година за време на епископот Макарие.
Позната е во стручната литература како објект од XVII век. Според најновите констатации на Блага Алексова, нејзиното подигање е поместено во IX-X век. Од надворешната страна на ѕидовите се забележуваат вградени елементи од ранохристијанска архитектонска и скулптурална пластика, на кои има знаци и букви. Со ископувањата во 1975 година е утврдено дека црквата била подигната врз темели од трикорабна базилика во V до VI век, долга 16 м и широка 14,90 м, со централна апсида која од надворешната страна била организирана многуаголно и со нартекс на западната страна.
Живописот на црквата бил обновен во 1880 г., од зографот монарх Исаис Дебрели, кој најверојатно вршел интервенции на стариот живопис од наосот, а во исто време ја живописал и припратата.
Нема податоци кога и од кој архијереј е осветена.
3 Архитектура
Во својата основа е мала еднокорабна градба подигната врз темелите на средишниот кораб од старохристијанската базилика на чија ѝ се пронајдени остатоци. Од источната страна има многуаголна апсида од надвор, а од западната Нартекс. Црквата Свети Никола била подигната од кршен камен со нееднаква големина и вградени делови од ранохристијанска пластика на која се испишани знаци и букви. Влезот е на западната страна. Во црквата се сочувани два натписа. На првиот пишува дека црквата е изградена во времето на епископот Макарие во 1625 година.
3.1 Фрескоживопис
Црквата била живописана во 1627 година, додека на вториот е забележан зографот Исаија Фрчковски, кој во 1880 година, кога се претпоставува дека е доградена припратата на црквата со полукружен свод, истата ја насликал и извршил одредени интервенции врз фрескописот од наосот. Во фрескописот од припратата изработен од овој зограф се забележуваат ликови облечени во современа носија.
3.2 Икони
Во црквата има икони од Данаил Штипјанецот, Исаја Дебренин и други непознати автори.
4 Галерија
5 Поврзано
* Штипско архијерејско намесништво
* Горнобалванска парохија
* Крупиште
Голема ласица

Голема ласица или хермелин — животно кое спаѓа во семејството ласици.
1 Особености
Неговото снежнобело крзно со векови ги украсувало кралските наметки и денес сè уште се користи во индустријата за крзно. Големите ласици живеат во Северна Америка и северна Евроазија. Најчести се на местата покриени со грмушки, шумски и полушумски предели. Во лето тие се кафени, со бела боја на грлата, градите и стомаците. Долги се 13-30 см, од кои опашката е долга 5-12 см и тежат помалку од 0,3 кг. Големи месојадци, ласиците се хранат со мали цицачи, птици, јајца, жаби и понекогаш со безрбетници.
Нервен гас

Нервниот гас — хемиско оружје, кое влијае врз пренесувањето на неврните импулси низ нервниот систем. Органофосфорните нервни агенси табун, сарин, и соман биле измислени во Втората светска војна во Германија, но не биле употребени. Сите овие и поновиот агенс VX се произведувале во огромни количества во САД и Советскиот Сојуз за време на Студената војна, но денес, со Конвенцијата за хемиско оружје од 1993 г. е забрането нивно складирање и користење за време на војна. Само една капка од VX или сарин, доколку биде вдишан или стапи во контакт со кожата, може да се апсорбира во крвта и да предизвика парализа на нервниот систем, што би довело до престанок на функциите на респираторниот систем и смрт. Саринот бил употребен во 1995 г. во смртоносниот напад во едно метро во Токио од страна на припадниците на АУМ Шинрикио.
Мовимајски јазик

Мовимаски јазик — староседелски јазик во Боливија кој се зборува од околу 1400 луѓе во департманот Бени. Овој јазик се смета за изолиран јазик и нема докази дека е поврзан со некој друг јазик.
1 Фонологија
Мовимаскиот има 5 самогласки:
+ Самогласки
, предни, централни, задни
затворени, i, u
средни, e, o
отворени, a
и наликуваат на и , одошто на и . Самогласките имаат фонетска вредност на должина. Мивимаскиот јазик нема тон.
+ Согласки, , лабијални, алвеоларни, непчани, веларни, глотални
централни, латерални, рамни, лабијализирани
носни
експлозивни, пулмонални,
имплозивни
фрикати,
апроксимантни
вевни
Гласовите и се присутни само кај странски зборови.
2 Поврзано
* Боливија
* Староседелски јазици во Америка
Востанички дисциплински устав

Востаничкиот дисциплински устав бил највисок акт кој ги регилирал правата, должностите и одговорностите на сите учесници во востанието на територијата на Битолскиот револуционерен округ, од највисокото раководсто до обичните востаници.
1 Донесување
На последното ''IV заседание'' Смилевскиот конгрес го усвоил ''Востаничкиот дисциплински устав'' кој бил изработен од Борис Сарафов и Димитар Дечев.
Дисциплинскиот устав го определувал Главниот (Генерален) штаб како врховно раководно тело на Востанието, односно, како врховен заповедник на сите вооружени сили, но и највисок орган на власта на востаничката територија. Тој е орган што раководи со востанието и сите вооружени единици стојат под негово заповедништво. Меѓународната активност на востаниците, исто така, се одвивала преку Главниот штаб - тој бил единствено овластен да води преговори со надворешни сили, како и со непријателот.
Генералниот штаб за својата работа одговарал пред Конгресот, што произлегува од принципот на одговорност на сите органи на ТМОРО и ја наоѓа својата основа во Уставот на ТМОРО, според кој сите органи подлежат на контрола од страна на највисоките претставнички тела на Организацијата, т. е. од страна на конгресите, кои можат да бидат општи, околиски или окружни.
Уставот го регулира судството, односно, постапката при изречување казни. Во одделни одредби го наоѓаме принципот на материјалната вистина и на двостепеност при донесувањето на пресудата, при што обвинетиот треба да биде ислушан, да се изведат доказите и дури по сестраното утврдување на сите околности на случајот и на делото може да се изрече казната .
Востаничкиот дисциплински устав не ги санкционира сите одредби за идното устројство на македонската држава. Тој тоа не го ни истакнува, оти тој е дело на делегатите од окружен конгрес на ТМОРО, а не на општиот конгрес, кој единствено е овластен да ги разгледува и да решава по прашањата што се од значење за целата територија на Организацијата на која се протега нејзиниот суверенитет. Оттука, Востаничкиот устав ги дава само основите на новата организација на револуционерната власт на еден дел од територијата, т.е. територијата на Битолскиот револуционерен округ.
Во однос на стратегијата и начинот на водење на ''Востанието'', било решено тоа да биде општо, односно да се кренат сите окрузи, а да се води на партизански начин, со оглед на тоа дека само еден дел од населението е вооружен. Освен тоа, било решено на денот на Востанието да се кренат сите вооружени сили по реоните како чети. Со формирањето на Главниот штаб се навлегло во илнденска востаничка состојба.
Регрутирање

Регрутирање е задолжително вклучување во служба на државните воени сили. Тоа постои најмалку од египетското Старо Кралство. Повеќе зема форма на селективно служење отколку универзално пријавување (второво, генерално, се однесува се однесува на задолжителна војна служба на сите способни мажи на одредена возраст, иако во неколку земји се регрутирани и жени - забележителен е Израел, кој бара и мажите и жените дслужат војска од 1948 г.). САД го усвои регрутирањето во Американска граѓанска војна, но не го употреби повторно до 1917 г. Како Британија, така и САД го напуштија регрутитањето на крајот на Првата светска војна, но повторно го воведоа кога се закани Втората светска војна. САД го одржа регрутирањето од 1948-1973 г., но сега има доброволна армија.
Макаки-резус

Макаки-резус е макаки со песочна боја (''Macaca mulatta'').
1 Особености
Макакито-резус се долги 43-64 см, не сметајќи ја влакнестата опашка која е долга од 20 до 30 см и тешки се 4,5 и 11 кг. Се хранат со овошје, семки, корења, растенија и инсекти. Се сметаат за свети во некои делови на Индија. Издржливи во заробеништво, високо интелегентни и итри, тие се многу добри миленици кога се мали, но можат да станат многу непријатни кога ќе пораснат. Се користат во медицинските истражувања. Определувањето на Рх (од резус) факторот во човечката крв вклучува реакција во крвта од овој вид.
Мобил (скулптура)

Мобил е апстрактна склуптура, која има делови што се движат, придвижени или со мотор или само со природна сила од воздушни струи. Неговите подвижни делови создаваат едно ново визуелно искуство од постојано менување на волумените и формите. Терминот за првпат е предложен од Марсел Дишан во 1932 г., на дела од Александар Калдер, кој е најголемиот претставник на мобилот.
Новоселска парохија

Новоселската парохија е парохија која е под јурисдикција на Архиерејското намесништво од Штип и е со седиште во штипско Ново Село. Неа ја опслужуват неколку свештеника. Оваа парохија го опфаќа само атарот на Ново Село.
1 Цркви и манастири
Парохијата има 7 цркви и еден манастир и тоа во:
име, населено место, изградена, слика
Црква „Успение на Пресвета Богородица“, Ново Село, 1836-1850 (главна парохиска црква)
Црква „Покров на Пресвета Богородица“, Ново Село
Црква „Вознесение Христово“, Ново Село, 1369
Црква „Св. Јован Крстител“, Ново Село, 1350
Црква „Св. Архангел Михаил“, Штип, 1332
Црква „Отсекување на главата на Јован Крстител“, Ново Село, 1970
Црква „Св. Троица“, Ново Село, 1922 -1935(гробјанска црква)
Црква „Св. Димитриј“, Ново Село, 17 мај 2014 (камен-темелник)
2 Поврзано
* Штипско архијерејско намесништво
Сонора (пустина)

Сонорската Пустина е сушен предел во западниот дел на Северна Америка.
Зафаќа површина од 310.000 км<sup>2</sup> и се протега во југозападна Аризона и југоисточна Калифорнија во САД и во северна Долна Калифорнија и запдниот дел од Сонора во Мексико. Колорадо и пустината Јума, исто така, се делови од пустината Сонора. Со системи за наводнување се создадени многу земјоделски области, особено Коачела и Империјалната долина. Топлите зими на Сонорската Пустина ги привлекуваат туристите на одморалиштата како Палм Спрингс, Тускон и Феникс. Индијанските резервати (Папаго, Пима) се сместени тука.
Црква „Успение на Пресвета Богородица“ - Ново Село

Успение на Пресвета Богородица ― главната црква во штипското Ново Село и седиште на Новоселската парохија. Црквата претставува Споменик на културата заштитен со закон.
1 Историја
Црквата била отпочната со изградба во 1836 година и била завршена во 1850 година. Била изградена од градителот Андреја Дамјанов со неговата тајфа од браќа и претставува голема трикорабна базилика со пространи галерии на катот. Иконите на иконостасот се од истиот период, изработени од зограф Станислав Доспевски, Станилов, Вангелов, Крсте зограф, Теодосие, Папрадишки, Христо од Самоков, Захарија Самоковлија, а фрескоживописот на куполите се претпоставува дека е изработен во истиот период од Ѓорѓи Дамјанов. Длаборезот на иконостасот, балдахинот, царските двери и владичкиот престол се изработени во истиот период од Никола Дамјанов. Нема податоци кога и од кој архијереј е осветена.
Во текот на 2015 година, биле реставрирани иконите со цел отворање на галерија на икони во самата црква. Зафатот бил со поддршка од Министерството за култура. Согласно до крајот на јануари 2015 година, биле реставрирани 35 икони.
2 Галерија
3 Поврзано
* Новоселска парохија
* Културно наследство на Македонија во Општина Штип
Црква „Св. Троица“ - Ново Село

Света Троица ― гробјанска црква во штипско Ново Село. Црквата е заведена како Културно наследство на Македонија.
1 Историја
Градена била во периодот 1922 до 1925 година. Била осветена во 1925 година, но нема податоци од кого. Црквата е ктиторско дело на Тодор Чепреганов од Штип.
2 Галерија
3 Поврзано
* Новоселска парохија
Пеле

Едсон Арантес до Насименто (23 октомври 1940 - 29 декември 2022), попознат како Пеле — бразилски фудбалер, кој во негово време, најверојатно, бил најславниот спортист во светот.
1 Животопис
Во ноември 2014 г., на возраст од 74 години, Пеле бил задржан во една болница во Саун Пауло, поради болки во стомакот. Поради тоа била откажана промоцијата на неговата книга, што требало да се одржи во неговиот роден град, Сантос.
Починал на 29 декември 2022 по тешката борба со ракот на дебелото црево.
2 Клупска кариера
Пеле станал член на фудбалскиот клуб ''Сантос'' во 1956 г. и го предводел тимот до светското клупско првенство во 1962 год. Во 1969 год. за време на неговиот 909-ти натпревар, тој го постигнал својот 1.000-ти гол. Пеле ја комбинирал неговата сила за удар и прецизноста со извонредната способност да ги предвиди чекорите на другите играчи. Во 1975 год. Пеле станал член на „Космос“ од Њујорк во Северноамериканската фудбалска лига (NASL). Тој се повлекол од фудбалот откако го однел тимот во лигашкото првенство во 1977 год. Во 1978 год., Пеле ја добил меѓународната награда за мир, а во 1980 год. бил прогласен за спортист на векот.
3 Репрезентативни настапи
Пеле бил дел од три бразилски државни репрезентации, кои станале светски прваци (1958, 1962 и 1970).
Сонора

Сонора е сојузна држава во северозападно Мексико која се граничи со САД и со Мексиканскиот Залив. Откако Шпанците ја откриле оваа област во 1530 година, станала важен рударски колонијален центар за бакар, злато и сребро. Станала држава во 1839 година,но Индијанците биле покорени дури во XX век. Областа, главно, е сушна и се користи систем за наводнување за одгледување зимски зеленчук, житарки, памук, тутун и пченка.
Џенерал моторс

Џенерал моторс (|General Motors) — американско повеќеделно претпријатие, најголеми производител на автомобили во светот во поголемиот дел од XX и XXI век.
1 Историја
Компнијата била основана во 1908 г. од Вилијам К. Дјурант со цел да се здружат неколку компании за автомобили, и набрзо ги опфатила производителите на автомобилите „бјуик“, „олдсмобил“ (прекинат во 2004 година), „кадилак“ и „оукленд“ (подоцна „понтијак“). ГМ ја презел компанијата ''Шевролет'' во 1918 г. и ја создал ''Џенерал мотор аксептанс корпорација'' (ГМАК) во 1919 г. До 1929 год ГМ ја преминала ''Форд моторс'', за да стане водечки американски производител на автомобили и додала некои прекуокеански фирми, како ''Воксал'' во Англија. ГМ ја купила корпорацијата ''Електронски системи за податоци'' (ЕДС) во 1984 г., и во 1986 г. ја купила вионакста компанија ''Хјуз'' (преименувана во ''Хјуз елетроник корп''). ГМ основал нова автомобилска дивизија, ''Сатурн'', во 1984 г. за да се натпреварува со јапонските автомобили. Во своето фокусирање на автомобилската индустрија. ГМ го продала ЕДС во 1996 г., продала дел од ''Хјуз'' во 1997 г., и станала единствен сопственик на автомобилите „сааб“ во 2000 г.
70%
ГМ продажба на возила по држава на светско ниво 2008(илјадници)
Рангво ГМ, Држава, Продаденивозила, Уделво пазарот (%)
1, 2,981, 22.1%
2, 1,095, 12.0%
3, 549, 19.5%
4, 384, 15.4%
5, 359, 21.4%
6, 338, 11.1%
7, 300, 8.8%
8, 212, 19.8%
9, 133, 13.1%
10, 117, 9.7%
11, 114, 4.4%
12, 107, 7.8%
13, 95, 15.5%
14, 91, 33.3%
15, 80, 36.3%
16, 66, 3.3%
Оцелот

Оцелот е вид мачка што се наоѓа во шумите, тревните подрачја покриени со грмушки од Тексас до северна Аргентина.
1 Особености
Оцелотот е долг 90-130 см, без опашката од 30 до 40 см. Висок е околу 45 см и тежи 11-16 кг. Горниот дел на телото варира од бела до темножолта и сива боја. Главата, вратот и телото се обележани со посебни форми на црни пруги и точки: точки на главата, две линии на секој образ, долгнавести точки поврзани во синџирести страни на телото и линии или дамки на опашот. Оцелотот лови ноќе мали цицачи, птици, влекачи и риби. Тој е на списокот на загрозени животни во САД.
Револвер

Револвер е пиштол што се врти и што обезбедува повеќе истрели.
1 Историја
Некои од првите верзии, познати како ''биберници'', имале неколку буренца, но на почетокот на XVII век пиштолите биле направени со една вртечка комора, која ги ставала куршумите во едно буренце. Првиот практичен револвер бил дизајниран во 1835 година кога Семјуел Колт ја патентирал својата верзија. Тој воспоставил стандард за цилиндарот со пвеќе ќелии, и секоја последователно ја забравувал во позиција зад буренцето и можела да се испразни со притисок врз чкрапалото. Во „колтовите“, први еднопотезни револвери, цилиндарот ротирал така што чкрапалото се повлекувало рачно. Двопотезните револвери, во кои удирачот е со петле и чкрапалото се повлекува, биле развиени наскоро потоа заедно со метланите куршуми.
2 Револверот како тема во уметноста и во популарната култура
* „Револвер“ (''Revolver'') - музички албум на британската група „Битлси“ (''The Beatles'') од 1966 година.* „Така е кога ќе посегнам по мојот револвер“ (''That's When I Reach For My Revolver'') - песна на американската рок-група „Мишн оф Бурма“ (''Mission of Burma'') од 1981 година.* „Белокосиот револвер“ - поетска збирка на францускиот писател Андре Бретон од 1932 година.* „Револвераш“ (англиски: ''The Shootist'') - американски филм од 1976 година, во режија на Дон Сигел.* „Револверашки“ - француски филм од 1971 година, во режија на Кристијан Жак.
Црква „Св. Атанасиј“ - Долно Седларце

Свети Атанасиј — главна селска црква во тетовското село Долно Седларце, Македонија.
1 Местоположба
Црквата се наоѓа во јужниот дел на селото, а во непосредна близина се и селските гробишта.
2 Историја
Истражувачот Јован Трифуноски навел дека во селото постоел храм посветен на Свети Атанасиј, но истиот бил разрушен. За постоењето на таа црква, во црковниот двор постои еден голем камен крст со тешко читлив запис.
Црквата била возобновена во 1984 година, а била осветена од митрополитот Полошко-кумановски г. Кирил на 31 јануари 1984 година.
3 Архитектура
Во дворот на црквата се наоѓаат капела, крст, новоизградена крстилница, како и нов базен за верски обреди во кој првпат бил фрлен крст за време на празникот Водици во 2025 година.
4 Галерија
5 Поврзано
* Тетовско архијерејско намесништво
* Брвеничка парохија
* Долно Седларце
Црква „Св. Талалеј“ - Брест

Свети Никола — главна селска црква во поречкото село Брест.
Црквата е сместена надвор од селото. Во нејзиниот двор се наоѓа и камбанарија. До црквата се наоѓа и изворчето „Шошор“.
1 Историја
Била изградена во 1891 година, а во 1922 година била обнова. Црквата е дар на Стефко Анѓелковиќ со семејството.
2 Галерија
3 Поврзано
* Брест
* Дебарско-кичевска епархија
* Бродско архијерејско намесништво
* Манастиречка парохија
Европско првенство во кошарка 1939

Европското првенство во кошарка 1939 година е третиот евробаскет организиран од ФИБА Европа. На овој Евробаскет зеле учество осум државни репрезентации. Евробаскетот се одржал во Литванија.
1 Правила
Секој тим играл по еднаш со останатите тимови. Победникот земал 2 бода, поразениот 1. Ранг листата била заснована на тие бодови.
1.1 Конечен редослед
Ранг, Тим, Бодови, Поб., Пор., ДД, ПП, Раз.
14, 7, 0, 396, 137, +259
12, 5, 2, 353, 163, +190
12, 5, 2, 242, 216, +26
4, 11, 4, 3, 265, 216, +49
5, 11, 4, 3, 286, 167, +119
6, 9, 2, 5, 225, 216, +9
7, 8, 1, 6, 162, 343, -181
8, 7, 0, 7, 70, 541, -471
1.2 Резултати
, ,
Франција, 76 - 11, Финска
Полска, 35 - 31, Естонија
Италија, 39 - 21, Унгарија
Литванија, 37 - 36, Летонија
Полска, 38 - 36, Франција
Италија, 63 - 13, Финска
Литванија, 33 - 14, Естонија
Летонија, 58 - 24, Унгарија
Франција, 31 - 24, Италија
Литванија, 46 - 18, Полска
Летонија, 108 - 7, Финска
Естонија, 64 - 18, Унгарија
Естонија, 91 - 1, Финска
Полска, 42 - 20, Унгарија
Летонија, 38 - 23, Италија
Литванија, 48 - 18, Франција
Летонија, 45 - 26, Франција
Литванија, 79 - 15, Унгарија
Естонија, 29 - 22, Италија
Полска, 46 - 13, Финска
Полска, 43 - 27, Италија
Франција, 45 - 19, Унгарија
Литванија, 112 - 9, Финска
Естонија, 26 - 25, Летонија
Литванија, 41 - 27, Италија
Унгарија, 45 - 16, Финска
Франција, 33 - 31, Естонија
Летонија, 43 - 20, Полска
Европски првак 1939.
Втора титула
Европско првенство во кошарка 1937

Европското првенство во кошарка 1937 година е вториот евробаскет организиран од ФИБА Европа. На ова првенство учествувале осум екипи. Евробаскетот 1937 година се одржил во Рига, Летонија.
1 Конечен редослед
4.
5.
6.
7.
8.
2 Резултати
2.1 Прва рунда
2.1.1 Група A
Ранг, Тим, Бодови, Поб., Пор., ДП, ПП, Раз.
1, 6, 3, 0, 63, 42, +21
2, 5, 2, 1, 52, 42, +10
3, 4, 1, 2, 79, 65, +14
4, 2, 0, 3, 22, 67, -45
, ,
Италија, 30 - 20, Естонија
Естонија, 44 - 15, Египет
Литванија, 22 - 20, Италија
Литванија, 20 - 15, Естонија
Литванија, 21 - 7, Египет
Италија, 2 - 0, Египет (се повлекол)
2.1.2 Група B
Ранг, Тим, Бодови, Поб., Пор., ДП, ПП, Раз.
1, 5, 2, 1, 84, 73, +11
2, 5, 2, 1, 75, 69, +6
3, 5, 2, 1, 95, 63, +32
4, 2, 0, 3, 49, 98, -49
, ,
Франција, 26 - 19, Чехословачка
Франција, 29 - 24, Полска
Полска, 28 - 19, Чехословачка
Полска, 32 - 25, Летонија
Летонија, 44 - 11, Чехословачка
Летонија, 26 - 20, Франција
2.1.3 Натпревари на полуфиналисти за место на конечен список
, ,
Естонија, 30 - 20, Чехословачка
Летонија, 2 - 0, Египет (се повлекол)
2.1.4 7/8 место
, ,
Чехословачка, 2 - 0, Египет (се повлекол)
2.1.5 5/6 место
, ,
Естонија, 41 - 19, Летонија
2.2 Полуфинале
, ,
Италија, 36 - 32, Франција
Литванија, 31 - 25, Полска
2.3 Трето место
, ,
Франција, 27 - 24, Полска
2.4 Финале
, ,
Литванија, 24 - 23, Италија
Европски првак 1937.
Прва титула
Црква „Св. Јован Крстител“ - Брест

Свети Јован Крстител — помала селска црква во поречкото село Брест.
Камен-темелникот на црквата е осветен и поставен на 17 јули 2004 година од страна на митрополитот г. Тимотеј.
1 Галерија
2 Поврзано
* Брест
* Дебарско-кичевска епархија
* Бродско архијерејско намесништво
* Манастиречка парохија
Европско првенство во кошарка 1935

Европското првенство во кошарка 1935 година е првото европско првенство во кошарка организирано од ФИБА Европа. На ова првенство учествувале десет државни репрезентации. Евробаскетот 1935 година се одржал во Швајцарија, поточно во Женева во мај 1935 година.
1 Конечен распоред
Ранг, Тим, Бодови, Поб., Пор., ДП, ПП, Раз.
3, 3, 0, 98, 49, +49
3, 2, 1, 64, 58, +6
3, 2, 1, 65, 65, 0
4, 4, 2, 2, 111, 79, +32
5, 4, 3, 1, 165, 103, +62
6, 3, 1, 2, 76, 85, -9
7, 4, 2, 2, 121, 101, +20
8, 4, 1, 3, 78, 125, -47
9, 3, 1, 2, 55, 85, -30
10, 3, 0, 3, 49, 132, -83
2 Прелиминарна рунда
Пред да започне турнирот, се одржал мал квалификациски натпревар помеѓу селекциите на Шпанија и Португалија. Натпреварот се одржал во Мадрид. На натпреварот победила Шпанија со 33-12.
3 Резултати
3.1 Прва рунда
Првата рунда имала елиминационен карактер така што три од петте победници оделе во полуфиналето додека последниот полуфиналист се добил преку натпреварот помеѓу Италија и Швајцарија. Поразените не го продолжиле турнирот, туку играле за место за конечниот редослед.
Задебелени букви = победници на натпреварот; ''закосени букви'' = финалисти
, ,
''Шпанија'', 25 - 17, Белгија
''Летонија'', 46 - 12, Унгарија
''Чехословачка'', 23 - 21, Франција
Италија, 42 - 23, Бугарија
Швајцарија, 42 - 9, Романија
''Швајцарија'', 27 - 17, Италија
3.2 Натпревари за место на конечен список
Во оваа рунда играле шесте тима кои испаднале од првата рунда на првенството. Тие играле за места од 5 до 10 место.
Закосени букви = победник на натпревар
Натпревари за 5-10 место: победниците се избориле за 5-8 место, поразените за 9/10.
, ,
Бугарија, 22 - 19, Унгарија
France, 66 - 23, Romania
Победникот бил 9 место, поразениот 10 место.
, ,
Унгарија, 24 - 17, Романија
Победниците биле 5/6 место, поразените 7/8.
, ,
Франција, 29 - 27, Italy
Белгија, 29 - 11, Bulgaria
Победникот бил 7 место, поразениот 8.
, ,
Италија, 35 - 22, Бугарија
Победникот бил 5 место, поразениот 6.
, ,
Франција, 49 - 30, Белгија
3.3 Полуфинале
Задебелени букви = победник на натпревар
, ,
Летонија, 28 - 19, Швајцарија
Шпанија, 21 - 17, Чехословачка
3.4 Финале
Не биле доделени медали на првиот Евробаскет.
Задебелени букви = победник на натпревар
3/4 место:
, ,
Чехословачка, 25 - 23, Швајцарија
Финале:
, ,
Летонија, 24 - 18, Шпанија, 5 мај 1935
Европски првак 1935.
Прва титула
Јован М. Алексоски

Јован М. Алексоски ( во — кај ) — македонски партизан, учесник во НОВ на Македонија.
1 Животопис
По занимање бил земјоделец. Во 1944 година доброволно пристапил кон Петнаесеттата поречка бригада, 48 дивизија. Загинал во борбите кај Кичево.
2 Наводи
Црква „Св. Преображение“ - Брест

Свето Преображение — црква сместена на планинскиот врв Фојник над поречкото село Брест, Македонија.
Црквата се наоѓа на влезот во самото село, а околу нејзе се наоѓаат и селските гробишта.
1 Местоположба
До црквата се стигнува по планинска патека од селото Брест и од селото Косово, како и по планински пат од селото Требовље, кога условите дозволуваат по овој пат може да се стигне и со автомобил.
2 Историја
Црквата во текот на 2010-2012 година е возобновена.
3 Галерија
4 Поврзано
* Бродско архијерејско намесништво
* Манастиречка парохија
* Брест
Марко Крстески

Марко С. Крстески ( во — во , Тетовско) — македонски партизан, учесник во НОВ на Македонија.
1 Животопис
По занимање бил земјоделец. Кон едииците на НОВ се приклучил во сепотември, 1944 година. Загинал како борец на Шесттата македонска ударна бригада, во борбите кај Седларево, Тетовско.
2 Наводи
Европско првенство во кошарка 1949

Европското првенство во кошарка 1949 година е шестиот Евробаскет организиран од ФИБА Европа. На овој Евробаскет учествувале седум национални екипи. Евробаскетот бил одржан во Каиро, Египет откако СССР се откажал за организирање на првенството. Спрема ФИБА Европа ова е најслаб Евробаскет бидејќи поголем дел од репрезентациите не се европски. Доста голем број од планираните учесници не се појавиле на првенството поради проблеми со патување.
1 Конечен редослед
Ранг, Тим, Бодови, Поб., Пор., ДП, ПП, Раз.
1, 12, 6, 0, 346, 216, +130
2, 11, 5, 1, 281, 199, +82
3, 10, 4, 2, 269, 241, +28
4, 9, 3, 3, 247, 256, -9
5, 8, 2, 4, 174, 255, -81
6, 7, 1, 5, 219, 287, -68
7, 6, 0, 6, 183, 265, -82
2 Резултати
, ,
Грција, 46 - 28, Холандија
Египет, 71 - 44, Сирија
Либан, 36 - 45, Грција
Франција, 58 - 35, Холандија
Холандија, 40 - 37, Сирија
Франција, 43 - 26, Либан
Грција, 54 - 41, Турција
Франција, 47 - 33, Турција
Либан, 28 - 38, Сирија
Холандија, 23 - 54, Египет
Франција, 41 - 36, Грција
Либан, 30 - 57, Египет
Сирија, 33 - 43, Турција
Либан, 22 - 34, Холандија
Турција, 44 - 57, Египет
Сирија, 45 - 49, Грција
Турција, 38 - 24, Холандија
Египет, 50 - 39, Грција
Франција, 56 - 22, Сирија
Турција, 48 - 41, Либан
Франција, 36 - 57, Египет
Европски првак 1949.
Египет Прва титула
Прв поречки партизански одред

Првиот поречки партизански одред бил формиран на 12 мај 1944 година. Воен командант бил Никола Макеларски, а политички комесар Бранислав Шикиќ. Во одредот влегле борци од поречките села, а потоа и од село Јаболци и од Скопје.
Одредот имал за задача:
* да создаде бази во поречките села и да прибира известувања за активностите и движењата на дражиќевците.
* да ги објаснува на населението целите и успесите на НОБ
* да создаде мрежа на НОО и други органи на НОД по селата
* да се собира оружјето кое останало од Првата светска војна
* да воспостави постојани врски со најблиските партизански единица
Свети Талалеј

Свети Талалеј бил христијански светец, од татко Верукија а мајка Ромилија, родум од Ливан. По занимање бил лекар. Настрадал за Исус Христос во својата осумнаесетта година за време на владеењето на Нумеријан. Кога ја исповедал својата вера во Христа пред судијата мачител, судијата им наредил на двајцата џелати Александар и Астерија, со сврдел да му ги продупчат колената, да провлечат конец низ издушчените коски и да го обесат за едно дрво. Во христијанската традиција се спомнува дека невидлива божја сила на џелатите им го одзела видот, па наместо да му ги продупчат колената на Талалеј тие продупчиле некоја даска и ја обесиле за дрвото. Кога мачителот дознал за тоа, помислил дека џелатите го направиле тоа намерно, па наредил да ги казнат со шибање со прачка. Тогаш џелатите Александар и Астерија викнале: "''Нека е жив Господ, од сега и ние ќе постанеме христијани, веруваме во Христа и страдаме за него''!" Кога го слушнал ова мачителот наредил да бидат исечени со меч. Во христијанската традиција се спомнува дека потоа самиот мачител го зел сврделот за да му ги продупчи колената на Талалеј, но некоја сила му ги одзела рацете, па мачителот морал да го моли Талалеј за спас. Талалеј се молел за спас на мачителот. После тоа мачителот го фрлил во вода, но Талалеј повторно се вратил жив пред мачителот. Потоа бил фрлен на ѕверови, но ѕверовите се умилкувале околу нозете на Талалеј. На крај во 284 година, Талалеј бил исечен со меч.
1 Цркви посветени на св. Талалеј
* Црква „Св. Талалеј“ во село Добромири, Битолско
* Црква „Св. Талалеј“ во село Арачиново, Скопско
* Црква „Св. Талалеј“ во село Белица, Порече
* Црква „Св. Талалеј“ во село Брест, Порече
* Црква „Св. Талалеј“ во село Клисура, Кавадаречко
2 Наводи
Срез

Срез или котар бил назив за административно-територијална единица поголема од општина, а помала од округ. Срезот се состоел од повеќе градски или селски општини. Кралство
На чело на срезот се наоѓал срески началник кој бил претставник на државната управа.
На југословенските простори, срезот како административна единица, се јавува во Кралството Србија, Кралството Југославија, ФНРЈ и СФРЈ.
1 Поврзано
* Општина
* Округ
Саба

Саба е остров во Карипското Море и јавно тело на Кралството Холандија. Лежи на 26 км северозападно од Свети Евстахиј, со кого ги сочинуваат Малите Антили. Има површина од 13 км<sup>2</sup> и, всушност, е врв на изгаснатиот вулкан Маунт Синери. Бил населен од Холанѓаните во 1632 година, но неговата непристапност и острина му оневозможиле да стане економски важен и често бил седиште на пиратите. Најважна стопанска гранка е туризмот.
1 Поврзано
* Кралство Холандија
* Холандски Антили
* Карипско Море
Руска православна црква

Руска православна црква (|Русская православная церковь) — автокефална национална црква во Русија со ранг патријаршија.
1 Историја
Во 988 година кнезот Владимир од Киев (подоцна Свети Владимир) го прифатил византиското православие и наредил да се покрсти неговото население. До XIV век метрополата Киев и цела Русија (главата на Руската црква) се сместила во Москва, нездоволните западни руски кнежевства се здобиле со привремени довоени метрополи, но влста подоцна повторно се централизирала во Москва. Во XV век црквата го отфрлила прифаќањето на Исидор од метрополата да се обедини со Западната црква и назначиле нивна незвисна метропола. Москва се издигнала самата себеси како „трет Рим“ и како последен бастион на православието; во 1859 година, главата на Руската црква се здобила со титулата патријарх, и стигнала до нивото на патријарсите во Констнтинопол, Александрија, Антиохија и Ерусалим.
Реформите од Никеа предизвикале шизма во самата црква и Петар I го укинал патријархатот во 1721 година, ставајќи ја црковната администрација во државен депатман. Патријархатот повторно се основал во 1917 година, два месеца пред Болшевичката револуција, но под советите на црквата ѝ биле одземени нејзините легални права и практично ја потиснале. Руската православна црква во САД станала незвисна од Москва во 1970 година.
2 Поврзано
* Историја на Руската православна црква
Игнацио Абате

Игнацио Абате (роден на ) — италијански фудбалер кој игра на позиција одбрана. Најголем дел од својата кариера ја поминал во ФК Милан. Во својата почетна кариера настапувал како крилен играч. Абате е познат по својата издржливост, брзи спринтови и способност за напад по десната страна од теренот.
Абате започнал да игра фудбал со аматерскиот клуб Рескалдина, пред да се приклучи на младинскиот клуб на Милан во 1999 година. Од 2004 до 2009 година поминал пет години во различни клубови под наем, пред да се врати во Милано. Тој имал важна улога во помагањето на Милан да го освои своето 18-то Скуде за време на сезоната 2010-11.
Абате бил во составот на Италија до 21 година, а има одиграно и 22 натпревари за сениорскиот тим на Италија.
Масимо Одо

Масимо Одо (роден на ) — поранешен италијански фудбалер и тренер кој играл на позицијата одбрана.
Одо играл за неколку италијански клубови во текот на својата кариера, најмногу тој првлече внимание со неговите настпи за Лацио, каде што го освои Купот на Италија, како и неговите настапи за Милан, каде што тој освои повеќе титули, вклучувајќи ја Лигата на Шампионите и Скудетото. Тој исто така настапуваше за бундеслигашот Баерн Минхен, како позејмен играч од Милан. На репрезентативно ниво, тој ја претставуваше фудбалската репрезентација на Италија на Евро 2004 година во Португалија и Светското првенство во Германија 2006 година, каде што се закити со златниот медал, и воедно беше награден со Орденот за заслуга на Република Италија.
Како тренер ја водеше екипата на Пескара од 2015- 2017 година, и воедно тоа беше последен негов тренерски ангажман.